**Trawsgrifio – Gyrfa Cymru - Bydd yn Barod am y Byd Gwaith - Ysgrifennu CV**

O’n i ’di sbïo ar lot o bethau ar-lein, yn sbïo ar enghreifftiau gwahanol.

Mae’n hanfodol bo chi yn dangos amrywiaeth yn y CV.

Chi’n sôn am yr hyn ydych chi wedi ei wneud yn yr ysgol neu’r brifysgol, a’r hyn ydych chi wedi ei wneud tu allan i’r ysgol.

O’n i’n gwneud yn siŵr bod strwythur clir gyda fi yn y CV yn y lle cyntaf.

Lle ydwi di bod yn gweithio o’r blaen a pwy o’n i fel person, so ma’ hwnna’n rhoi y cyfla i fi ddweud bach amdanaf fi.

Pethau i beidio cynnwys yn y CV yn naturiol ydi camsillafu.

Mae’n rhaid ichi fynd dros eich CV chi dro ar ôl tro ar ôl tro.

O’n i ’di gofyn wrth mam a dad i edrych dros y CV.

Cadw fo’n onast, dydych chi ddim eisiau troi fyny i *interview* ac mae’r person sydd yna yn rhoi yr *interview* iddoch chi yn gweld person gwahanol i’r CV.

Mae cyflogwyr yn licio cael CV sydd yn lân, sydd yn drylwyr, ac sydd yn gryno iawn.

Gwneud siwr bo nhw’n bwysig, bo nhw’n berthnasol i’r swydd rydych chi’n mynd amdano fo.

A ddim bod yn rhywbeth maen nhw wedi defnyddio efallai o’r blaen i fynd am job hollol, hollol wahanol.

Mae’n rhaid i chi restru pob dim rydych chi wedi ei wneud, pob dim rydych chi wedi cyflawni yn eich bywyd chi, yn eich gyrfa chi, a gwerthu’ch hunan.

Yn hytrach na brawddegau hir, mae wastad yn syniad da i roi pwyntiau byr, cryno.

Be‘ dwi’n edrych amdan ar ddiwedd y diwrnod ydi rhywbeth i roi yn y CV *pile* IA fi, a dim rhoi o yn CV *pile* NA.